Signe Sjølund stopper i Aalborg DH. Det sker på grund af den alvorlige skade, der har holdt hende væk fra håndboldbanen gennem næsten hele hendes ophold i klubben. Signe Sjølund kom op til sidste sæson til Aalborg DH fra Roskilde Håndbold. - Signe er et enormt talent i dansk kvindehåndbold, og jeg er utrolig ked af denne situation både på Aalborg DH's vegne, men i høj grad også på Signes vegne. Hun ville elske at vise sig frem for vores fantastiske fans, men hun fik aldrig rigtigt chancen. Forhåbentligt kommer hun igen ovenpå, og hvem ved, om hun engang i fremtiden måske igen kan glæde Aalborgs fans, lyder det fra cheftræner Allan Heine. Ifølge en pressemeddelelse fra Aalborg DH har Signe Sjølund nu brug for ro til at sunde sig i trykke rammer med sin familie. Kontrakten mellem Aalborg DH og Signe Sjølund Pedersen udløber den 30. november 2012.

Opsummering:
En alvorlig skade sætter en stopper for Signe Sjølund Pedersens karriere i Aalborg DH.